**POVESTE**

*Rolea Nicolae*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Poveste

Odihnea pe câmp apusul

Tolănit lângă un jugastru

Şi-a scăpat din mână fusul

Maica cerului albastru!

Torsul lui prin foi se aude

Rumegând la frunze verzi,

Aripi mici de paparude

Le-nfioară prin livezi!

Pipa văii-şi toarce ceaţa

În albastre cercuri mici,

Peste prund şi-arată faţa

Un pui hoţ de licurici!

Eu aştept cu firea toarsă

Fir de vânt să vină-n zbor,

Să-mi adape buza arsă

C-un sărut, încetişor!

Tremură o stea subţire

Chiar la cer în bătătură,

Şi se umple a mea privire

De-o albastră băutură!

Stam cu zâna în livadă...

Teiul respira încet,

Stelele lăsam să cadă

Peste visul de poet.

Pe când Luna pe un nor

Şi-a lăsat încet inelul,

Şi obraznicul, de zor,

A fugit cu el, mişelul...

Zarea-n roşu se înfioară

Cu elanul unui ţel

Un inel încet coboară

La draga mea, pe degeţel

Pe când Luna plângăcioasă

La măicuţa cerului

S-a dus rea şi arţăgoasă

De dorul inelului!

Ascultând-o cu răbdare

A pornit încet spre noi

Cu petalele de floare,

A venit peste trifoi

Maica Cerului cel Mare

Să-şi ia... fusul înapoi!

23.10.2011